text: РЕШЕНИЕ (EС) 2015/493 НА СЪВЕТА
  от 17 март 2015 година
  за изменение на Решение 1999/70/ЕО относно външните одитори на националните централни банки по отношение на външните одитори на Latvijas Banka
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
  като взе предвид Препоръка EЦБ/2015/3 на Европейската централна банка от 3 февруари 2015 г. до Съвета на Европейския съюз относно външните одитори на Latvijas Banka (1),
  като има предвид, че:
  (1)
  Отчетите на Европейската централна банка (ЕЦБ) и на националните централни банки от Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
  (2)
  Мандатът на сегашните външните одитори на Latvijas Banka изтече след одита за финансовата 2014 година. Поради това е необходимо да се назначат външни одитори за периода, започващ от финансовата 2015 година.
  (3)
  Latvijas Banka избра KPMG Baltics SIA за свои външни одитори за финансовите години 2015-2019.
  (4)
  Управителният съвет на ЕЦБ препоръча назначаването на KPMG Baltics SIA за външни одитори на Latvijas Banka за финансовите години 2015-2019.
  (5)
  Целесъобразно е да се приеме препоръката на Управителния съвет на ЕЦБ и Решение 1999/70/ЕО на Съвета (2) да бъде съответно изменено,
  ПРИЕ НАСТОЯЩОТО РЕШЕНИЕ:
  Член 1
  Член 1, параграф 18 от Решение 1999/70/ЕО се заменя със следното:
  „18. KPMG Baltics SIA се одобряват за външни одитори на Latvijas Banka за финансовите години 2015-2019.“
  Член 2
  Настоящото решение поражда действие в деня на нотифицирането му.
  Член 3
  Адресат на настоящото решение е Европейската централна банка.
  Съставено в Брюксел на 17 март 2015 година.